
Έγκριση σύστασης του Κοινωφελούς ιδρύματος με την 
επωνυμία «ΙΔΡΥΜΑ ΤΙΜΟΛΕΟΝΤΟΣ ΚΑΙ ΧΡΙΣΤΙΝΑΣ 
ΕΜΜΑΝΟΥΗΛ - ΜΑΝΩΛΗ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις από 1.3.1978 και 10.4.1978 ιδιόγραφες διαθή¬ 
κες των Τιμολέοντος Γεωργ. Εμμανουήλ και Χριστίνας 
συζ. Τιμολέοντος Εμμανουήλ που δημοσιεύθηκαν απο το 
Μον. Πρωτοδικείο Πατρών με τα αριθ. 197 και 7/1985 
πρακτικά αντίστοιχα με τις οποίες συστήθηκε κοινωφελές 
ίδρυμα με την επωνυμία «ΙΔΡΥΜΑ ΤΙΜΟΛΕΟΝΤΟΣ ΚΑΙ 
ΧΡΙΣΤΙΝΑΣ ΕΜΜΑΝΟΥΗΛ - ΜΑΝΩΛΗ» και με έδρα την 
πόλη των Πατρών. 

2. Τις διατάξεις των άρθρων: α) 95 και 98 του ΑΝ 2039/ 
39, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 22.6.1993 γνωμοδότηση του Συμβουλίου 
Εθνικών Κληρ/των. 

4. Την αριθ. Γ.Υ. 5246/14.10.1993 απόφαση του Πρω¬ 
θυπουργού και του Υπουργού Οικονομικών, με την οποία 
ανατέθηκαν αρμοδιότητες στους Υφυπουργούς Οικονο¬ 


μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 829/Β). 

5. Την αριθ. ΔΥ 3α/οικ. 850/14.9.1993 (ΦΕΚ 832/Β) 
απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων, με την οποία ανα¬ 
τέθηκαν αρμοδιότητες στον Υφυπουργό Υγείας, Πρό¬ 
νοιας και Κοιν. Ασφαλίσεων. 

Με πρόταση του Υπουργού Εσωτερικών και των Υφυ¬ 
πουργών Οικονομικών και Υγείας Πρόνοιας και Κοινωνι¬ 
κών Ασφαλίσεων, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΤΙΜΟΛΕΟΝΤΟΣ ΚΑΙ ΧΡΙΣΤΙ¬ 
ΝΑΣ ΕΜΜΑΝΟΥΗΛ - ΜΑΝΩΛΗ» η οποία έγινε από τους 
Τιμολέοντα Γεωργ. Εμμανουήλ και Χριστίνα συζ. Τιμμολέ- 
οντα Εμμανουήλ με τις από 1.3.1978 και 10.4.1978 ιδιό¬ 
γραφες διαθήκες τους που δημοσιεύθηκαν με τα αριθ. 
197 και 7/1985 πρακτικά αντίστοιχα του Μον. Πρωτοδι¬ 
κείου Πατρών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εσωτερικών, Οικονομικών και Υγείας Πρόνοιας και 
Κοιν. Ασφαλίσεων και διέπεται από τις διατάξεις των πα¬ 
ραπάνω συστατικών του πράξεων, του παρακάτω οργανι¬ 
σμού, του Α.Ν. 2039/39 και των διαταγμάτων που εκδό- 
θηκαν ή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΤΙΜΟΛΕΟΝΤΟΣ ΚΑΙ ΧΡΙΣΤΙ¬ 
ΝΑΣ ΕΜΜΑΝΟΥΗΛ - ΜΑΝΩΛΗ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΤΙ- 
ΜΟΛΕΟΝΤΟΣ ΚΑΙ ΧΡΙΣΤΙΝΑΣ - ΜΑΝΩΛΗ», που συστή¬ 
θηκε από τους Τιμολέοντα Γεωργ. Εμμανουήλ και Χρι¬ 
στίνα συζ. Τιμολέοντα Εμμανουήλ με τις από 1.3.1978 και 
10.4.1978 ιδιόγραφες διαθήκες τους που δημοσιεύθηκαν 
με τα αριθ. 197 και 7/1985 πρακτικά αντίστοιχα, του Μον. 
Πρωτοδικείου Πατρών, αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις των παραπάνω 

συστατικών πράξεων, του παρόντος οργανισμού, του Α.Ν. 
2039/39, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η πόλη των Πατρών. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Άρθρο 2 
Σκοπός 

Σκοποί του ιδρύματος είναι: η διάθεση των ετησίων 
εσόδων του, μετά την αφαίρεση εξ αυτών και απόδοση 
στη Χριστίνα Ανδρέου Πορφυροπούλου, ισοβίως, ενός μη¬ 
νιαίου ενοικίου κάθε χρόνο, ως ακολούθως: 

1) το 1/6 στο Δήμο Πατρέων. 

2) το 1 /6 στο Α' Δημοτικό Νεκροταφείο Πατρών, Αγίων 
Αγγέλων. 

3) το 1/6 στο Πτωχοκομείο Πατρών «Ο Άγιος Αν- 
δρέας». 

4) το 1 /6 για την οικονομική ενίσχυση μιάς νέας εκ της 
Κάτω Φυγαλίας, προτιμωμένης ορφανής πατρός, οικονο¬ 
μικά, αδύνατης, ενάρετης και χριστιανής για την αντιμετώ¬ 
πιση των δαπανών του γάμου της. 

6) το 1 /6 για την οικονομική ενίσχυση μιάς νέας εκ του 
Λεχουρίου Καλαβρύτων, προτιμωμένης ορφανής πατρός, 
οικονομικά αδύνατης ενάρετης και χριστιανής για την αντι¬ 
μετώπιση των δαπανών του γάμου της. 

6) το 1 /6 για την οικονομική ενίσχυση μιάς νέας εκ της 
πόλεως των Πατρών προτιμωμένης ορφανής πατρός, οι¬ 
κονομικά αδύνατης, ενάρετης και χριστιανής για την αντι¬ 
μετώπιση των δαπανών του γάμου της. 

Άρθρο 3 

Περιουσία - Πόροι 

1. Η περιουσία του ιδρύματος αποτελούν: 

α) ένα κατάστημα επιφάνειας 26 μ2 που βρίσκεται επί 
της οδού Φιλοποίμενος αριθ. 31 - Πάτρα. 

β) Δύο καταστήματα επιφάνειας 11,47 μ2 και 19,20 μ2 
που βρίσκονται στη γωνία των οδών Μαιζώνος και Φιλο- 
ποίμενος - Πάτρα. 

γ) Ένα κατάστημα επί της οδού Φιλοποίμενος αριθ. 9 - 
Πάτρα. 

δ) Ένα κατάστημα επιφάνειας 261 μ2 επί της οδού 
Τριών Ναυάρχων αριθ. 42 - Πάτρα και 
ε) Ένα διαμέρισμα επιφάνειας 34, 39 μ2, που βρίσκεται 
στο Β’ όροφο πολυκατοικίας επί της οδού Φιλοποίμενος 
αριθ. 48 - Πάτρα. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουσδήποτε 
φυσικού ή νομικού προσώπου προς αυτό. 

Άρθρο 4 
Διοίκηση 

1. Το ίδρυμα διοικείται από τριμελές Διοικητικό Συμβού¬ 
λιο που αποτελείται από τους κάθε φορά: 


α) Σεβασμιότατο Μητροπολίτη Πατρών. 
β) Δήμαρχο Πατρέων και 

γ) Πρόεδρο Εμπορικού και Βιομηχανικού Επιμελητηρίου 
Πατρών. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται σύμφωνα με τις 
διατάξεις της συστατικής πράξης και του άρθρου 99 του 
Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε 
εξάμηνο και εκτάκτως όποτε το ζητήσει ο Πρόεδρος ή δύο 
(2) από τα μέλη του, με γραπτή αίτησή τους προς τον Πρό¬ 
εδρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα σπόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
δίαθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του ΑΝ 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και'υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο- 

νομικών ή Νομάρχη ΑχαΤας) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου ποροσωπι- 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6. 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δεκαπέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθού μένος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γΓ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 


β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει- 
ριτικά) και τη σφραγίδα του ιδρύματος και ευθύνεται για 
την καταστροφή ή των απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικ. Συμβουλίου που ορίζεται με από¬ 
φαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γε» την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 10 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί με προ¬ 
κήρυξη - πρόσκλησή του κάθε χρόνο, όλες τις ενδιαφερό- 

μενες που δικαιούνται οικονομική ενίσχυση για την αντιμε¬ 
τώπιση των δαπανών του γάμου τους, να υποβάλλουν σ' 
αυτό μέσα σε τακτή προθεσμία, σχετική αίτηση με τα απα¬ 
ραίτητα δικαιολογητικά που αναφέρονται στην παραπάνω 
προκήρυξη - πρόσκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολλείται, με αποδεικτικό έξω από τα γραφεία του 
ιδρύματος και του Δημοτικού Καταστήματος Γιατρών κα¬ 
θώς και έξω από την Ιερά Μητρόπολη Πατρών και να δημο¬ 
σιεύεται μία φορά σε δύο τοπικές, κατά προτίμηση ημερή¬ 
σιες εφημερίδες της περιφέρειας του ιδρύματος ή δύο 
φορές σε μία εφημερίδα εφόσον στην περιφέρεια αυτή 
εκδίδεται μία μόνο τοπική εφημερίδα σαράντα πέντε (45) 
τουλάχιστον ημέρες πριν από τη λήξη της παραπάνω προ¬ 
θεσμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα την 
σύναψη έγκυρου γάμου, μέχρι και 45 τών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης. 

δ) Να είναι γραμμένες στα δημοτολόγια του Δήμου Πα- 
τρέων της Κοινότητας Λεχουρίου Καλαβρύτων και της 
Κάτω Φυγαλίας και να κατάγονται από τα μέρη αυτά προτι- 
μωμένων των ορφανών πατρός Χριστιανών και εναρέ- 
των. 

3. Το Διοικητικό Συμβούλιο^μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολο- 
γητικά που υποβλήθηκαν και επιλέει - ανακηρύσσει, με αι¬ 
τιολογημένη απόφασή του, τις τρεις (3) νέες που θα ενι- 
σχυθούν οικονομικά για την αντιμετώπιση των δαπανών 
του γάμου τους. 

Πάντε όμως μία από το Δήμο Πατρέων, μία από την Κοι¬ 
νότητα Λεχουρίου Καλαβρύτων και μία από την Κάτω Φυ- 
γαλία. 

Σε περίπτωση όμως που κάποιο έτος δεν υπάρχει νέα 
που να διαμένει στην Κοινότητα Λεχουρίου, δικαίωμα θα 
έχουν άλλες νέες που θα έχουν γεννηθεί στην κοινότητα 
αυτή αλλά θα διαμένουν σε οποιοδήποτε άλλο μέρος 
(πόλη ή χωρίον) της Ελλάδος. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενίσχυ¬ 
σης και έχουν τα ίδια προσόντα, είναι μεγαλύτερος από 
τον αριθμό των οικονομικών ενισχύσεων που πρόκειται να 
δοθούν, η επιλογή αυτών γίνεται από το Διοικητικό Συμ¬ 
βούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικό 
των υποψηφίων είναι ατελές προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενες με έγγραφη πρόσκληση του 
πριν αποφασίσει σχετικά για την επιλογή των δικαιούχων, 
να συμπληρώσουν τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

Σε περίπτωση που κατά την διάρκεια ενός έτους δεν 
υπάρξει υποψήφια, η οποία θα τελέσει γάμο του αναλο¬ 


γούν ποσό από τα έσοδα του έτους αυτού μεταφέρεται 
στο επόμενο και θα δίδεται μαζί με το ποσό του επόμενου 
έτους στις υποψήφιες που θα τελέσουν το γάμο τους τον 
επόμενο χρόνο. 

4. Η απόφαση εκλογής και ανακήρυξης των δικαιούχων 
τοιχοκολείται, την ίδια ή την επόμενη ημέρα, έξω από τα 
γραφεία του ιδρύματος και του Δημοτικού καταστήματος, 
καθώς και έξω από την Ιερά Μητρόπολη Πατρών, με απο¬ 
δεικτικό που θα υπογράφεται από το Γραμματέα ή άλλο 
εξουσιοδοτημένο υπάλληλο του ιδρύματος και από ένα 
δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά της 
παραπάνω απόφασης του Διοικητικού Συμβουλίου του 
ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή καταθέτεται με απόδειξη παραλαβής 
στον Γ ραμματέα ή σε άλλο μέλος του Διοικητικού Συμβου¬ 
λίου του ιδρύματος, που τυχόν έχει οριστεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύμα¬ 
τος, να καταθέσει τα ποσά της οικονομικής ενίσχυσης σε 
έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τράπεζα ή το πιστωτικό ίδρυμα της λη¬ 
ξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανακή¬ 
ρυξης των δικαιούχων, ως και τις σχετικές απόψεις του 
Διοικητικού Συμβουλίου για τις ενστάσεις αυτές στο 
Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού και των σχετικών νόμων, 
τα παραπέμπει σε σχετική εισήγηση του στο Συμβούλιο 
Εθνικών Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών 
Κληροδοτημάτων μπορούν, εφόσον κρίνουν ότι είναι ανα¬ 
γκαίο, να ζητούν από τις αρμόδιες Αρχές και το ίδρυμα 
κάθε χρήσιμη σχετική πληροφορία και στοιχεία. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται κοινή απόφαση του Υπουργού Οικονομι¬ 
κών και του εκ του σκοπού αρμόδιου Υπουργού, με την 
οποία είναι δυνατό να εγκριθούν ή να απορριφθούν ή να 
τροποποιηθούν οι σχετικές αποφάσεις του Διοικητικού 
Συμβουλίου του ιδρύματος, ως προς μία ή περισσότερες 
υποψήφιες ή και να διαταχθεί η επανάληψη όλης της δια¬ 
δικασίας επιλογής και ανακήρυξης των δικαιούχων της οι¬ 
κονομικής ενίσχυσης. 

7. Αν κάποια από τις δικαιούχος δεν τελέσει το γάμο της 
ή πεθάνει άγαμη μέσα σε διάστημα πέντε (5) ετών από τη 
χρονολογία επιλογής της ή τελέσει το γάμο της μέσα στην 
προθεσμία αυτή αλλά δεν αναλάβει το ποσό της οικονομι¬ 
κής ενίσχυσης μέσα σε δύο (2) έτη από την τέλεση του γά¬ 
μου της, τα ποσά του κεφαλαίου και τόκων της οικονομι¬ 
κής ενίσχυσης επαναφέρονται, έπειτα από απόφαση του 

Διοικητικού Συμβουλίου, στο λογαριασμό καταθέσεων του 
ιδρύματος για τη χορήγηση περισσοτέρων οικονομικών 
ενισχύσεων τα επόμενα έτη. 

Αρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύ¬ 
σεων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Αρθρο 13 

Διάλυση του ιδρύματος-Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δήμο Πα- 
τρέων για την πραγματοποίηση των κοινωφελών σκοπών 
πού όρισε με τη διαθήκη του ο ιδρυτής. 

Στον Υπουργό Εσωτερικών και στους Υφυπουργούς Οι¬ 
κονομικών και Υγείας Πρόνοιας και Κοιν. Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Φεβρουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟ! 

ΕΣΩΤΕΡΙΚΟΝ ΥΦΥΠ. ΟΙΚΟΝΟΜΙΚΩΝ 

Α. ΤΣΟΧΑΤΖΟΠΟΥΛΟΣ Α. ΠΑΠΑΔΟΠΟΥΛΟΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΕΜΜΑΝΟΥΗΛ ΣΚΟΥΛΑΚΗΣ 


ΥΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 90782 (2) 

Κανονισμός Κατάστασης Προσωπικού του Εθνικού Ινστι¬ 
τούτου Εργασίας (Ε.Ι.Ε.) 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση & Κυβερ¬ 
νητικά Όργανα». 

2. Τις διατάξεις της παρ. 1 εδ. στ του άρθρου 11 του Ν. 
2150/93 (Α. 98) «Εθνικό Ινστιτούτο Εργασίας & άλλες δια¬ 
τάξεις». 

3. Γνώμη του Διοικητικού Συμβουλίου του Εθνικού Ινστι¬ 
τούτου Εργασίας (Ε.Ι.Ε.) (σχετικό πρακτικό 
16/31.1.94). 

4. Το γεγονός ότι από την εφαρμογή των διατάξεων της 
εν λόγω απόφασης δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Καταρτίζουμε Κανονισμό Κατάστασης Προσωπικού του 
Εθνικού Ινστιτούτου Εργασίας (Ε.Ι.Ε.) το περιεχόμενο του 
οποίου έχει ως εξής: 

ΚΑΝΟΝΙΣΜΟΣ ΚΑΤΑΣΤΑΣΗΣ ΠΡΟΣΩΠΙΚΟΥ 
ΤΟΥ ΕΘΝΙΚΟΥ ΙΝΣΤΙΤΟΥΤΟΥ ΕΡΓΑΣΙΑΣ (Ε.Ι.Ε.) 

Άρθρο 1 

Πεδίο ισχύος του Κανονισμού 

1. Ο παρών Κανονισμός ρυθμίζει τους όρους εργασίας 
(πρόσληψη, απασχόληση, λύση) του με σύμβαση εξηρτη- 
μένης εργασίας προσωπικού του Εθνικού Ινστιτούτου Ερ¬ 
γασίας. 

2. Συνεργάτες, εμπειρογνώμονες και μελετητές που 
προσφέρουν τις υπηρεσίες τους στο Ε.Ι.Ε. με διαφορε¬ 
τική από την πιό πάνω σχέση δεν υπάγονται στον παρόντα 
Κανονισμό. 

Άρθρο 2 

Κατηγορίες προσωπικού-διαδικασία πρόσληψης 

1. Το προσωπικό του Ε.Ι.Ε. που υπάγεται στον παρόντα 
Κανονισμό διακρίνεται σε: 

α) τακτικό 

β) έκτακτο 

2. Το τακτικό προσωπικό του Ε.Ι.Ε. προσλαμβάνεται με 
σύμβαση εργασίας αορίστου χρόνου. 

3. Το έκτακτο προσωπικό του Ε.Ι.Ε. προσλαμβάνεται 
για την κάλυψη εκτάκτων αναγκών του Ε.Ι.Ε. με σύμβαση 
εργασίας ορισμένου χρόνου. Η διάρκεια της σύμβασης 
δεν μπορεί να υπερβαίνει τους έξι (6) μήνες. 

4. Το τακτικό και έκτακτο προσωπικό του Ε.Ι.Ε. προσ¬ 
λαμβάνεται με απόφαση του Δ.Σ. 

5. Σύμφωνα με το άρθρο 10 § 1 του ιδρυτικού του Ε.Ι.Ε. 
Ν. 2150/93, το προσωπικό του Ε.Ι.Ε., του οποίου η κατά¬ 
σταση ρυθμίζεται από τον παρόντα Κανονισμό, μπορεί 
κατ' εξαίρεση να προέρχεται και από αποσπάσεις από το 
Δημόσιο ή από τον ευρύτερο Δημόσιο τομέα, όπως οριο- 
θετείται από το άρθρο 51 του νόμου 1892/90 εφόσον 
πρόκειται για πρόσωπα με εξειδικευμένες επιστημονικές 
γνώσεις. Οι αποσπάσεις γίνονται με αποφάσεις του 
Υπουργού Εργασίας και του κατά περίπτωση αρμόδιου 
Υπουργού κατά παρέκκλιση των κειμένων διατάξεων, 
μετά από απόφαση του Δ.Σ. του Ε.Ι.Ε. και σύμφωνη γνώμη 
του αποσπωμένου. Η απόσπαση γίνεται για διάστημα μέ- 

χρι πέντε (5) ετών, με δυνατότητα παράτασης. Ο χρόνος 
της απόσπασης θεωρείται χρόνος πραγματικής υπηρε¬ 
σίας στην οργανική τους θέση για κάθε συνέπεια. Η μισθο¬ 
δοσία των αποσπωμένων βαρύνει την υπηρεσία από την 
οποία αποσπώνται. 

Αρθρο 3 

Προσόντα του προσωπικού και 
αρμοδιότητες των στελεχών του Ε.Ι.Ε. 

1. Τα προσόντα τα υπό πρόσληψη προσωπικού του 
Ε.Ι.Ε. καθορίζονται: 

α) του Δ/ντή και των προϊσταμένων τμημάτων στην παρ. 

1 του άρθρου 5 του Ν. 2150/93. 

β) του λοιπού προσωπικού με απόφαση του Δ.Σ. αναλό- 
γως των λειτουργικών αναγκών του Ινστιτούτου. 

2. Με απόφαση του Δ.Σ. του Ε.Ι.Ε. που απαιτεί αυξη¬ 
μένη πλειοψηφία τουλάχιστον επτά (7) θετικών ψήφων, 
και σε συνδυασμό με τα άρθρα 4 παρ. 2 εδ. στ’ και 5 παρ. 3 
του νόμου 2150/93, καθορίζονται οι αρμοδιότητες των 
στελεχών του Ινστιτούτου. 

Αρθρο 4 

Αποδοχές Προσωπικού 

1. Οι αποδοχές του προσωπικού καθορίζονται με από¬ 
φαση του Διοικητικού Συμβουλίου του Ε.Ι.Ε. λαμβάνοντας 
υπόψη τις συνθήκες αγοράς εργασίας και δεν μπορεί να 
υπολείπονται των οικείων συλλογικών συμβάσεων εργα¬ 
σίας. 

2. Με απόφαση του Διοικητικού Συμβουλίου του Ε.Ι.Ε. 
οι αποδοχές του προσωπικού αναπροσαρμόζονται, εκτός 
από τον τρόπο που προβλέπουν οι συλλογικές συμβάσεις 
εργασίας και ανάλογα με την αποδοτικότητά του με βάση 
σύστημα αξιολόγησης που θα θεσπίσει το Δ.Σ. 

3. Υπερωριακή απασχόληση του προσωπικού πραγμα¬ 
τοποιείται μετά από απόφαση του Διοικητικού Συμβου¬ 
λίου. 

4. Το Διοικητικό Συμβούλιο του Ινστιτούτου μπορεί να 
παράσχει στους εργαζόμενους και πρόσθετες ηθικές, υλι¬ 
κές αμοιβές όπως έγγραφη ευαρέσκεια ή έπαινο. Ο έπαι¬ 
νος μπορεί να συνοδεύεται από χρηματικό έπαθλο το 
ύψος του οποίου θα προσδιορίζεται με απόφαση του Δ.Σ. 
του Ε.Ι.Ε. 

Αρθρο 5 

Μετακινήσεις προσωπικού για υπηρεσιακούς λόγους 

1. Για υπηρεσιακούς λόγους και ύστερα από απόφαση 
του Δ.Σ., το προσωπικό του Ε.Ι.Ε. δύναται να μετακινείται 
εκτός έδρας στο εσωτερικό και εξωτερικό. 

2. Για την μετακίνηση καταβάλλονται τα οδοιπορικά 
έξοδα μετάβασης και επιστροφής, τα έξοδα διαμονής σε 
ευπρεπές ξενοδοχείο (Β’ κατηγορίας), καθώς και ημερή¬ 
σια εκτός έδρας αποζημίωση. Όλα τα πιό πάνω έξοδα 
αποδεικνύονται με την προσκόμιση των δικαιολογητικών 
δαπανών μετακίνησης (απόκομμα του εισιτηρίου, αποδεί¬ 
ξεις ταξί και εξοφλημένο τιμολόγιο παροχής υπηρεσιών 
του ξενοδοχείου διαμονής κλπ.). 

Η εκτός έδρας αποζημίωση για μετακινήσεις εσωτερ- 
κού ορίζεται στο 1 /20 των μηνιαίων τακτικών αποδοχών 
και δεν μπορεί να υπερβαίνει το ποσόν που προβλέπεται 
για τα μέλη του Δ.Σ. 


Η εκτός έδρας αποζημίωση για μετακινήσεις εξωτερι¬ 
κού ορίζεται σύμφωνα με τις διατάξεις που ισχύουν κάθε 
φορά για τους κρατικούς λειτουργούς, υπαλλήλους των 
Υπουργείων, των ΝΓΊΔΔ και των ΟΤΑ, καθώς και τους λει¬ 
τουργούς και υπαλλήλους των φορέων του ευρύτερου δη¬ 
μοσίου τομέα, που αποστέλλονται για εκτέλεση υπηρε¬ 
σίας στο εξωτερικό. 

η ημερήσια εκτός έδρας αποζημίωση καταβάλλεται από 
της ημέρας της αναχώρησης μέχρι την ημέρα της επανό¬ 
δου συμπεριλαμβανομένης. 

Αρθρο 6 

Μητρώο υπαλλήλων 

Για κάθε υπάλληλο τηρείται στην αρμόδια υπηρεσία του 
Ε.Ι.Ε. μητρώο στο οποίο περιλαμβάνονται όλα τα στοιχεία 
που αφορούν τα προσόντα του, τους τίτλους σπουδών, το 
βιογραφικό σημείωμα και τις υπηρεσιακές του μεταβο¬ 
λές. 

Αρθρο 7 

Δικαιώματα και υποχρεώσεις του προσωπικού 

1. Τα της απουσίας από την εργασία του προσωπικού 
λόγω ασθένειας ρυθμίζονται σύμφωνα με την ισχύουσα 
νομοθεσία. 

2. Οι ετήσιες κανονικές άδειες χορηγούνται υποχρεω¬ 
τικά στο προσωπικό σύμφωνα με την εργατική νομοθεσία 
και τις λειτουργικές ανάγκες του Ινστιτούτου. 

3. Το προσωπικό, τακτικό και έκτακτο του Ε.Ι.Ε. οφείλει 
να επιδεικνύει επιμέλεια και εχεμύθεια στην εκτέλεση 
των καθηκόντων του. Επίσης, να προσέρχεται στην εργα¬ 
σία την κανονισμένη ώρα και να τηρεί πιστά το καθορι¬ 
σμένο ωράριο. 

4. Εργαζόμενος που απουσιάζει από την εργασία του 
λόγω ασθένειας ή σοβαρού κωλύματος οφείλει να το ανα¬ 
κοινώσει στην υπηρεσία. 

5. Το προσωπικό, τακτικό και έκτακτο του Ε.Ι.Ε., οφεί¬ 
λει να τηρεί τους όρους των κανονισμών του Ινστιτούτου 
και τις αποφάσεις του Διοικητικού Συμβουλίου. 

Αρθρο 8 

Πειθαρχικά Παραπτώματα 

1. Πειθαρχικό παράπτωμα είναι κάθε υπαίτια πράξη ή 
παράλειψη του προσωπικού η οποία συνιστά παράβαση 
του υπηρεσιακού καθήκοντος. 

2. Πειθαρχικά παραπτώματα που συνεπάγονται κυρώ¬ 
σεις είναι ιδίως: 

α) η αυθαίρετη απουσία του προσωπικού από τα καθή- 
κοντά του, η αδικαιολόγητη μη έγκαιρη προσέλευση, η 
πριν από τις κανονισμένες ώρες αποχώρηση από την υπη¬ 
ρεσία. 

β) η πλημμελής και μη έγκαιρη εκτέλεση υπηρεσίας. 

γ) η απείθεια προς τις εντολές των προϊσταμένων, κα¬ 
θώς και η άρνηση ή παρέλκυση εκτέλεσης υπηρεσίας και 
η μη εκτέλεση της εργασίας του κατά τρόπο σύμφωνο με 
τις διδόμενες εντολές. 

δ) η απρεπής συμπεριφορά προς συναδέλφους ή προς 
το κοινό που συναλλάσσεται με το Ινστιτούτο. 

ε) η παράβαση της εκ των καθηκόντων επιβαλλομένης 
εχεμύθειας. 

Αρθρο 9 

Πειθαρχικές Ποινές 

1. Για τα παραπτώματα του άρθρου 8 του παρόντος Κα¬ 
νονισμού, επιβάλλονται, με απόφαση του Δ.Σ., οι ακόλου¬ 
θες ποινές κατά σειρά βαρύτητος: 

α) έγγραφη επίπληξη. 

β) πρόστιμο έως 25% του μηνιαίου μισθού ή του ημερο¬ 
μισθίου. 

γ) αργία έως 10 ημέρες για κάθε παράβαση. 

2. Περίπτωση υποτροπής οιουδήποτε των παραπτωμά¬ 
των του προηγουμένου άρθρου συνιστά σπουδαίο λόγο 
για την παρ. 2 του άρθρου 11 δυναμένου να επιφέρει την 
οριστική απόλυση του εργαζομένου. 

Αρθρο 10 

Πειθαρχική διαδικασία & Όργανα 

1. Η πιεθαρχική διαδικασία εκκινεί με την έγγραφη 
κλίση του εργαζομένου σε απολογία. 

2. Η απολογία του εργαζομένου είναι έγγραφη υποβάλ¬ 
λεται δε εντός πενθημέρου από την επίδοση σ’ αυτόν της 
κλήσεως. 

3. Η πειθαρχική διαδικασία κινείται μέσα σε εύλογο χρο¬ 
νικό διάστημα. 

4. Τα πειθαρχικά όργανα διακρίνονται σε πρωτοβάθμια 
και δευτεροβάθμια: 

α) το Πρωτοβάθμιο Πειθαρχικό Όργανο αποτελείται 
από τους δύο Αντιπροέδρους του Δ.Σ. και τον Δ/ντή του 
Ε.Ι.Ε. 

Χρέη Πρόεδρου εκτελούν εναλλάξ οι δύο Αντιπρόε¬ 
δροι. 

β) το Δευτεροβάθμιο «Πειθαρχικό Όργανο αποτελείται 
από τον Πρόεδρο, τα μέλη του Δ.Σ. εξαιρουμένων των δύο 
Αντιπρόεδρων. 

Το Πρωτοβάθμιο Πειθαρχικό Όργανο είναι αρμόδιο να 
εξετάσει τα αναφερόμενα στο άρθρο 8 πειθαρχικά παρα¬ 
πτώματα και να επιβάλλει τις από το άρθρο 9 προβλεπόμε- 
νες ποινές. Εφέσεις κατά των αποφάσεων του πρωτοβάθ¬ 
μιου πειθαρχικού οργάνου υποβάλλονται ενώπιον του 
δευτεροβαθμίου πειθαρχικού οργάνου μέσα σε προθε¬ 
σμία 10 ημερών από της κοινοποιήσεως της απόφασης, 
επιβολής ποινής σ' αυτόν. Η μη άσκηση έφεσης ή η απόρ- 
ρηψη αυτής καθιστά την απόφαση εκτελεστή. Η εμπρό¬ 
θεσμη άσκηση της έφεσης αναστέλλει την εκτέλεση της 
ποινής. 

Η απόφαση του Δευτεροβάθμιου Πειθαρχικού Οργάνου 
λαμβάνεται με πλειοψηφία τουλάχιστον 5 ψήφων την 
πρώτη φορά ή την πλειοψηφία των παρόντων την δεύτερη 
φορά και είναι τελεσίδικη. 

Σε οποιαδήποτε περίπτωση επιφυλλάσεται η αρμοδιό¬ 
τητα της Επιθεωρήσεως Εργασίας επί των πειθαρχικών 
θεμάτων (Ν. 3789/57). 

Αρθρο 11 

Λύση Σύμβασης Εργασίας 

1. Η μεταξύ του Ινστιτούτου και του προσωπικού εργα¬ 
σιακή σχέση λύεται αυτοδίκαια με την συμπλήρωση του 
ορίου ηλικίας για τη λήψη συντάξεως γήρατος από τον οι¬ 
κείο ασφαλιστικό οργανισμό του εργαζομένου. Το Ινστι¬ 
τούτο καταβάλλει την προβλεπόμενη από το νόμο αποζη¬ 
μίωση, σε περίπτωση αποχώρησης του μισθωτού λόγω συ- 
νταξιοδότησης. 


2. Η σύμβαση εργασίας λύεται με απόλυση και πριν από 
την συμπλήρωση του πιό πάνω ορίου ηλικίας με καταγγε¬ 
λία της σύμβασης εργασίας για σπουδαίο λόγο, ύστερα 
από απόφαση του Δ.Σ. με αυξημένη πλειοψηφία επτά (7) 
ψήφων. 

Στη περίπτωση αυτή το Ε.Ι.Ε. καταβάλλει την προβλε¬ 
πόμενη από το νόμο αποζημίωση. 

Αρθρο 12 

Διευθυντής του Ε.Ι.Ε. 

1. Ο Διευθυντής προσλαμβάνεται ή αποσπάται στο 
Ε.Ι.Ε. σύμφωνα με τα άρθρα 4 παρ. 2 εδάφιο γ, 5 παρ. 1 
και 10 παρ. 1 του νόμου 2150/93 και επιμελείται για την 
λειτουργία του Ινστιτούτου σύμφωνα με τις αποφάσεις 
του Δ.Σ., τους Κανονισμούς του Ε.Ι.Ε. και τον νόμο. 

2. Με απόφαση του Δ.Σ. του Ε.Ι.Ε. που απαιτεί αυξη¬ 
μένη πλειοψηφία τουλάχιστον επτά (7) θετικών ψήφων, 
και σε συνδυασμό με τα άρθρα 4 παρ. 2 εδάφια στ' & η' καί 
5 παρ. 2 του νόμου 2150/93, καθορίζονται οι επιμέρους 
αρμοδιότητες του Διευθυντή του Ινστιτούτου. 

Αρθρο 13 

Ισχύς του Κανονισμού 

Η ισχύς και εφαρμογή του παρόντος Κανονισμού αρχίζει 
από τη δημοσίευσή του στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 1994 

Ο ΥΠΟΥΡΓΟΣ 

ΕΥΑΓΓ. ΠΑΝΝΟΠΟΥΛΟΣ 
-♦- 

Αριθ. ΔΥ/5α/941 (3 ) 

Μεταφορά Ταμειακής Διαχείρισης του Β' Κ.Π.Σ. Μεγάρων 
στην Εθνική Τράπεζα. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ Κ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Το Π.Δ. της 20.1.32 «Περί διαχειρίσεως Νομικών 
Προσώπων υπά της Τραπέζης της Ελλάδος». 

β. Του Α.Ν. 16.1.50 «Περί καταθέσεων Ν.Π.Δ.Δ. & 
Ασφαλιστικών Ταμείων» όπως τροποποιήθηκε και συ¬ 
μπληρώθηκε με τα Ν.Δ. 2999/54 και 3856/58. 

Υ· Τις διατάξεις του άρθρου 13 του Ν. 1902/ 
17.10.90. 

2. Το αριθ. 14/94 έγγραφο του Β' Κρατικού Παιδικού 
Σταθμού Μεγάρων με τα συν/να. 

Την αριθ. ΔΥ 3α/οικ. 850/14.9.1993 απόφαση του 
Πρωθυπουργού και του Υπουργού Υγείας, Πρόνοιας και 
Κοινών. Ασφαλίσεων, για τη μεταβίβαση αρμοδιοτήτων, 
αποφασίζουμε: „ 

Εγκρίνουμε τη μεταφορά της Ταμειακής Διαχείρισης 
του Β Κρατικού Παιδικού Σταθμού Μεγάρων από την Ιο- 
νική Τράπεζα Ελλάδος υποκ/μα Μεγάρων στην Εθνική 
Τράπεζα σύμφωνα με τις διατάξεις και τις προϋποθέσεις 
που ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 1994 

Ο ΥΦΥΠΟΥΡΓΟΣ 

ΕΜ ΣΚΟΥΛΑΚΗΣ 
-♦- 

Αριθ. ΙΒ/1177/67 (4) 

Καθορισμός ύψους επιχορήγησης ΣΕΛΕΤΕ 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τον Α.Ν. 585/68 «περί καταργήσεως διατάξεων, κα- 
θοριζουσών κατώτατα όρια επιχορηγήσεων εκ του Κρατι¬ 
κού Προϋπολογισμού, προς Νομικά Πρόσωπα Δημοσίου 
και Ιδιωτικού Δικαίου, Οργανισμούς και Ιδρύματα». 

2. Το Ν.Δ. 321/69 «περί κώδικος Δημοσίου Λογιστι¬ 
κού». 

3. Το Ν.Δ. 581 /70 άρθρο 1 και άρθρο 16 παράγραφος 1 
εδάφιο α’ «περί διοικήσεως της ΣΕΛΕΤΕ». 

4. Το Ν. 2178/93 «Κύρωση του Γενικού Προϋπολογι¬ 
σμού του Κράτους για το οικονομικό έτος 1994». 

5. Την κοινή απόφαση του Πρωθυπουργού και του 
Υπουργού Οικονομικών αριθμ. Γ. 5246/14.10.93 «Ανά¬ 


θεση αρμοδιοτήτων Υπουργού Οικονομικών στον Υφυ¬ 
πουργό Οικονομικών». 

6. Το γεγονός ότι με την απόφαση αυτή προκαλείται δα¬ 
πάνη σε βάρος του Κρατικού Προϋπολογισμού ύψους πε- 
ντακοσίων εκατομμυρίων (500.000.000) για το τρέχον οι¬ 
κονομικό έτος 1994 και ότι για τον σκοπό αυτό έχει εγγρά¬ 
φει πίστωση στον κρατικό Προϋπολογισμό ύψους πεντα- 
κοσίων εκατομμυρίων (500.000.000) δρχ. στον Ειδικό 
Φορέα 19 - 500 και στον ΚΑΕ 2433, αποφασίζουμε: 

1. Καθορίζουμε το ύψος της κρατικής επιχορήγησης 
προς τη Σχολή Εκπαιδευτικών Λειτουργών Επαγγελματι¬ 
κής και Τεχνικής Εκπαίδευσης (Σ.Ε.Λ.Ε.Τ.Ε.) σε πεντακό¬ 
σια εκατομμύρια δρχ. (500.000.000) σε βάρος της πίστω¬ 
σης του προϋπολογισμού εξόδων του Υπουργείου Εθνι¬ 
κής Παιδείας και θρησκευμάτων, οικονομικού έτους 1994 
του Φορέα 19 - 500 και ΚΑΕ 2433. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρούαρίου 1994 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡ/ΤΩΝ 

ΔΗΜ. ΦΑΤΟΥΡΟΓ ΑΛ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




